PQS ดีด 3% ลุ้นกำไรปี 66 โต 25% โบรกเคาะเป้า 12 บ.
PQS เด้ง 3% โบรกชี้กำไรปี 66 โต 25% จากปีก่อนอยู่ที่ 390 ล้านบาท รับปริมาณขายแป้งมันสำปะหลังพุ่ง รวมถึงจีนกลับมาเปิดประเทศ โบรกชูเป้า 12 บ.
PQS ดีด 3% โบรกชี้กำไรปี 66 โต 25% จากปีก่อนอยู่ที่ 390 ล้านบาท รับปริมาณขายแป้งมันสำปะหลังพุ่ง รวมถึงจีนกลับมาเปิดประเทศ โบรกชูเป้า 12 บ.
20 ก.พ. 2566

ผู้สื่อข่าวรายงานว่า วันนี้ (20 ก.พ.66) ราคาหุ้น บริษัท พรีเมียร์ควอลิตี้สตาร์ช จำกัด (มหาชน) หรือ PQS ล่าสุด ณ เวลา 10:49น. อยู่ที่ระดับ 5.20 บาท บวก 0.15 บาท หรือ 2.97% สูงสุดที่ระดับ 5.30 บาท ต่ำสุดที่ระดับ 5.05 บาท ด้วยมูลค่าซื้อขาย 114.91 ล้านบาท

บล.เคจีไอ (ประเทศไทย) ระบุในบทวิเคราะห์ (15 ก.พ.66) ว่าแนวโน้มประมาณการกำไรสุทธิปี 2566 จะเพิ่มสูงขึ้นเป็น 25% เมื่อเทียบกับงวดเดียวกันของปีก่อนเป็น 390 ล้านบาท เนื่องจากเราคาดปริมาณขายแป้งมันสำปะหลัง (Starch) จะเติบโต 22% เมื่อเทียบกับงวดเดียวกันของปีก่อนเป็น 192,500 ตัน หลังจากรัฐบาลจีนประกาศเปิดประเทศตั้งแต่ต้นปีซึ่งบริษัทมี รายได้จากการส่งออกมันสำปะหลังไปประเทศจีนเป็นหลัก โดยประเมินมูลค่าที่เหมาะสมครึ่งแรกของปี 67 อยู่ที่ 12 บาท